Diari Oficial de la Generalitat Valenciana


Sumari del DOGV 6681, del 29-12-2011 (2011/13175)

ORDRE 8/2011, de 27 de desembre, de la Conselleria d'Hisenda i Administració Pública, per la qual es modifica l'annex del Reglament del Joc del Bingo, aprovat per mitjà del Decret 43/2006, de 31 de març, del Consell.
------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2011/12/27/8/dof/vci/html**

### Dades del document

Número de DOGV
:   6681

Data del DOGV
:   29-12-2011

Secció del DOGV
:   I. DISPOSICIONS GENERALS

Número del document
:   2011/13762


Data del document
:   27-12-2011

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

 Descriptors 

:   * Conselleria d'Hisenda i Administració Pública
    * legislació
    * joc d'atzar
    * reglament administratiu
    * establiment de jocs

ORDRE 8/2011, de 27 de desembre, de la Conselleria d'Hisenda i Administració Pública, per la qual es modifica l'annex del Reglament del Joc del Bingo, aprovat per mitjà del Decret 43/2006, de 31 de març, del Consell. [2011/13178]  
El Decret 43/2006, de 31 de març, del Consell, que aprova el Reglament del Joc del Bingo, establix en el seu annex els percentatges de distribució de premis així com els mètodes per al seu càlcul.   
El sector del joc del bingo està experimentant durant els últims anys una profunda transformació a causa de la creixent diversificació dels jocs d'atzar i a la constant necessitat d'adaptar el joc del bingo als nous reptes tecnològics. Tot això obliga a realitzar un considerable esforç econòmic als empresaris d'este subsector del joc enmig d'un entorn de crisi econòmica. Per este motiu, s'estima necessari realitzar una reorganització en la distribució dels percentatges dels premis, en concret de la prima extra i del bingo acumulat per a aconseguir una distribució dels premis més coincident amb la realitat del sector.  
  
Per tot això, i fent ús de l'autorització continguda en la disposició final primera del Decret 43/2006, de 31 de març, del Consell (DOCV 5237, de 10 d'abril) pel qual s'aprova el Reglament del Joc del Bingo, que faculta la conselleria competent en matèria de joc a modificar l'annex del Reglament esmentat,  
  
ORDENE  
  
Article únic. Modificació de l'annex del Reglament del Joc del Bingo  
  
Es modifica l'apartat 1 i l'apartat 3 lletres b) i c) de l'annex del Reglament del Joc del Bingo, aprovat pel Decret 43/2006, de 31 de març, del Consell (DOCV 5237, de 10 d'abril) que queden redactats en els termes establits en l'annex a la present ordre.  
  
  
DISPOSICIONS ADDICIONALS  
  
Primera. Contingut del dors dels cartons de bingo  
En el dors dels cartons de bingo es consignarà un extracte de les principals regles del joc i les quantitats a distribuir en els distints premis.  
  
Segona. Instruccions de compliment de la present ordre  
S'autoritza la Secretaria Autonòmica d'Hisenda i Pressupostos de la Conselleria d'Hisenda i Administració Pública per a dictar les instruccions necessàries per al compliment del que disposa la present ordre.  
  
  
DISPOSICIONS TRANSITÒRIES  
  
Primera. Cartons expedits conforme a la normativa anterior  
Els cartons expedits per la Conselleria d'Hisenda i Administració Pública, les normes del dors dels quals queden modificades a l'entrada en vigor de la present ordre, seran vàlids i podran ser venuts fins a esgotar existències, encara que amb els percentatges de premis establits en la present norma.   
Les sales de bingo, mentre venguen cartons el dors dels quals no s'adeqüe als nous percentatges de premis, hauran d'informar del que disposa la present ordre, si més no, en lloc visible del Servici d'Admissió i de la Sala de Joc.  
  
Segona. Dotació de premis aplicable durant l'any 2012  
En el període comprés entre l'1 de gener de 2012 i el 31 de desembre de 2012, la dotació de premis establida en l'apartat 1 de l'annex serà la següent:  
  
  
  
Apartat 1:   
"1. Dotació de premis:  
La quantitat a distribuir en cada partida es fixa en el 69% del valor facial de la totalitat dels cartons venuts en cada partida, que es portarà a efecte de la forma següent:  
a) al premi de Línia: 9%  
b) al premi de Bingo: 49%  
c) A la Borsa Acumulada: 11%"  
  
DISPOSICIÓ DEROGATÒRIA  
  
Queden derogades totes les normes del mateix rang o d'un rang inferior que s'oposen al que disposa la present ordre.  
  
DISPOSICIÓ FINAL  
  
Única. Entrada en vigor  
La present ordre entrarà en vigor el dia 1 de gener de 2012.   
  
València, 27 de desembre de 2011  
  
Conseller d'Hisenda i Administració Pública  
 JOSÉ MANUEL VELA BARGUES  
  
  
ANNEX  
  
Apartat 1   
"1. Dotació de premis:  
La quantitat a distribuir en cada partida es fixa en el 70% del valor facial de la totalitat dels cartons venuts en cada partida, que es portarà a efecte de la forma següent:  
a) al premi de Línia: 9%  
b) al premi de Bingo: 49%  
c) A la Borsa Acumulada: 12%"  
  
Apartat 3  
- "B) Prima Extra: valor mínim 50 euros, valor màxim 2.000, en múltiples de 50 euros. Les partides amb premi de prima extra de valor superior a 1.000 euros, només podrà jugar-se a raó d'una partida per setmana."  
- "C) Bingo Acumulat: les quantitats fixades com a límit màxim per a la dotació del bingo acumulat seran les compreses entre mil euros (1.000 euros) i deu mil euros (10.000 euros), en múltiples de mil euros, així com les compreses entre deu mil euros (10.000 euros) i cinquanta mil euros (50.000 euros), en múltiples de deu mil euros. L'escala de bola d'extracció serà la següent:  
- Bola 40 o anterior: seixanta per cent (60%) de la dotació de borsa acumulada.  
- Bola 41: dotze per cent (12%) de la dotació de borsa acumulada."


Còpia Permalink ELI